**НЧ „ВАСИЛ ЛЕВСКИ 1869” - АЙТОС**

**Д О К Л А Д**

**ЗА ДЕЙНОСТТА НА НЧ”ВАСИЛ ЛЕВСКИ 1869”-АЙТОС**

за 2021 год. на основание на чл. 26а, ал. 4 от ЗНЧ

Безпрецедентната пандемична ситуация, в която се озовахме през 2021 година сама по себе си е достатъчно неясна и непредсказуема. Нашето поколение не се беше сблъсквало с криза от такъв мащаб, която да извади целия свят от зоната на комфорт. За подобно нещо никога не бяхме репетирали, така че е разбираемо, защо не играем своите роли блестящо и само в редки случаи налучкваме верния тон. Засега най-смисленото, което можем да направим е да съхраним вниманието си будно и да споделяме опита от преживяното.

Още преди да извоюват свободата си и да основат държавни институции, българите осъзнават нуждата от културни средища, където да развиват книжовна дейност и да съхраняват писмени паметници. Така, в средата на XVIII век, възниква идеята за читалищата. В нашия град то е основано преди 152 години – през 1869 година. Въпреки промените, които са настъпили от появата му до наши дни, ролята на това културно-просветно средище е важна и днес. Едва ли има айтозлия, който още в ранна детска възраст да не е стъпвал в библиотеката на читалището.

Много наши именити съграждани са направили първите си крачки към сцената тъкмо благодарение на местните читалищни състави. И сега айтозлии работят всеотдайно, за да го има и да се развива това неостаряващо огнище на просвета, култура и традиции. В последните две години обаче, читалището беше сред първите институции, принудени да затворят врати заради мерките срещу разпространението на пандемията. Така замряха концертите в салона, прекъснаха срещите на клуба за изворен фолклор, репетициите на танцовите състави също станаха невъзможни. Пандемията изправи читалището пред сериозни предизвикателства. Тя подрина един от основните ни градивни елементи – живата среща. За да може тази среща да се случи са нужни най-малкото споделено пространство и общ въздух, а тъкмо общия въздух сега е причината за най-много страх и тревога. Дейността на читалището беше силно ограничена през 2021 година заради въведените противоепидемични мерки в страната, което се отрази сериозно върху работата ни. Докато вирусът не бъде овладян, не можем да се върнем към начина си живот преди пандемията. Вече близо две пълни години нещата в читалището стават много трудни. Основната ни културно-просветна дейност, както с най-малките, така и с възрастните, се ограничи много. Е, успяхме по някакъв начин да пренастроим работата си, за да продължим напред.

**БИБЛИОТЕЧНО ДЕЛО**

Неразделна част от НЧ „Васил Левски 1869” е библиотеката, която обслужва население от 27 000 жители. Разположена е на 300 кв. м. Обособени са три отдела – заемна за възрастни, читалня и детски отдел. Резервният фонд се съхранява в книгохранилище. Фондът наброява 79 977 тома. През 2021 година набавените библиотечни единици са 680, а получаваните периодични издания са 8. Регистрираните читатели са 1716, а от тях деца до 14 год. – 1254. Броят на читателските посещения за годината е 17 239, а заетите библиотечни материали – 48 108. Специфичната библиотечна работа е на ниво закупуване, съхранение и опазване на библиотечните фондове. Поддържат се азбучен, систематичен каталог и тематични картотеки. Новите книги се обработват автоматизирано,изградено е електронно попълване на инвентарната книга. Техническото оборудване на библиотеката позволява читателските запитвания и търсения да бъдат изпълнявани не само по традиционният заемен начин, а да се търсят ресурси в уеб-библиотеки и специализирани портали, да се работи с електронни масиви. Продължава работата ни по проект „Глобални библиотеки”. Оборудвани са седем компютърни работни места с неограничен интернет достъп и размножителна техника, които се ползват безплатно от читателите. Библиотеката и библиотекарите насърчават четенето. За да бъде обществото ни и младото поколение образовано, хората трябва да бъдат приучени да четат – както за удоволствие, така и за подпомагане на образованието и ученето през целия живот. Ежемесечно в библиотеката се обособяват кътове с книги и материали посветени на дати и събития през текущата година. Чрез представянето на информация за празници и чествания се цели създаването на необходимост у читателите за активно участие в обществения и културен живот в града ни. По този начин успяхме да превърнем читалищната библиотека в място за социални контакти, чрез които се възпитава любов към четенето. Библиотеката реализира проект към Министерството на културата по програмата ”Българските библиотеки – съвременни центрове за информираност ” на стойност 3 565,00 лв. Благодарение на тях фондът ни се попълни с 287 броя нова българска и чуждестранна литература. В пандемичната 2021 година, която наложи доста ограничения, има осезателно завръщане към книгата. Библиотеката е място, където всеки може да прекара времето си полезно, да се зареди емоционално, да общува и да си почине с книга в ръка. Посещението в библиотеката е литературно пътешествие, на което всеки може да тръгне.

Предвид факта, че времето, в което живеем, е много напрегнато и изпъстрено с ограничения, като че ли хората търсят все по-приятни , леки четива. Всеки като че ли иска да избяга от ситуацията.

Всеки читател е уникален сам по себе си. А предпочитанията му често са свързани с неговото емоционално състояние. От крайни традиционалисти до супер експериментатори в предпочитанията към литературата, която вземат за четене от библиотеката на читалището. Има тенденция на интерес към творчеството на съвременните български автори, към биографични и автобиографични романи.

Любими книги на децата и тийнейджърите са фентъзи и фантастика, енциклопедии и научнопопулярна литература.

Така библиотеката стана център за придобиване на информационна грамотност за гражданите от всички възрасти и групи и успяваме максимално да удовлетворим потребностите на населението на град Айтос

**ЛЮБИТЕЛСКО ТВОРЧЕСТВО**

В национална извънредна обстановка и карантина бяха преустановени всякакви мероприятия и репетиции на творческите формации. Не се проведоха традиционни международни, национални и регионални фестивали и конкурси. С подходящи мероприятия бяха отбелязани всички по-важни културни годишнини и събития. За създаване на добра организация на дейността в НЧ”Васил Левски 1869” при действието на противоепидемичните мерки има изготвени правила за работа съгласно спецификата на читалищната дейност. Формациите за любителско творчество репетираха периодично според тежестта на пандемията, основно през лятото и началото на есента. През юли месец успяхме да проведем деветата лятна танцова академия с участието на 79 деца. Нашата мисия е да бъдем до тях, да им помагаме, за да се завърнат в пълния си блясък пред своята публика.За съжаление вирусът все още не си е отишъл, културата ще мине през дълъг период на възстановяване .

През 2021 г. макар и с прекъсвания действаха:

**ТВОРЧЕСКИ ФОРМАЦИИ** :

* ТС „Усуканица” над 18 год. – 12
* Битов хор – 10
* Състав за изворен фолклор – 8
* ФСХТ „МИСИС” – 6
* МБ „Джуниър” – 16
* Формация „Талант” – 6

**ШКОЛИ КЛУБОВЕ**

* Музикална школа – клас пиано – 10
* Клуб приятели на книгата – 15
* Школа за съвременни танци - 14
* Музейна сбирка – Историческа, читалищна утвърдена с писмо

№ ДМ 2829/ 04.12.1984 г. с 3750 експоната

* Художествен салон – с фонд 187 картини и скулптура

**КУЛТУРНО – ПРОСВЕТНА ДЕЙНОСТ**

Културно-просветната дейност на читалището е съпричастна с целия обществен и културен живот в гр. Айтос и през тази пандемична година. На наша сцена се проведоха малкото културно-масови мероприятия в града ни през 2021 година организирани както от читалището, така и от Общината и обществени организации. Това е дейност, която до голяма степен зависи от обществената подкрепа и от организационните качества на членовете, читалищното ръководство и щатният персонал. За осъществяването и целенасочено и съвместно работим с местната власт, общинските клубове, сдружения и учебни заведения за реализиране на инициативите и мероприятията от културния ни календар. Стремим се да обогатяваме културния живот чрез разнообразни форми за приобщаване на местната общност. Читалището обединява и приютява всички, които желаят да се докоснат до достиженията на културата. Тук е мястото където широк кръг деца и възрастни изучават културно историческото наследство на родния край, занимават се с творчество и ползват различни видове услуги.

**ОРГАНИЗИРАНЕ И УЧАСТИЕ В КУЛТУРНИ СЪБИТИЯ**

Участниците в съставите за любителско творчество са участници във всички Читалищни, градски и общински мероприятия.

**През 2021 година това са:**

**КОНКУРСИ:**

„Моята красива мартеница” – 22.02. – 10.03. - 160 участника – 49 наградени

„Великденска картичка” – 19.04. – 05.05. – 130 участника 35 наградени

„Моята Коледна картичка” – 240 участници -52 наградени

„Най-красивото писмо до дядо Коледа” – 70 участника

**ФЛАШ МОБ**

3 март – „Не съди за книгата по обвивката”-143 книги и 143 мартеници

23.04.-11.05. – Маратон на четенето; „Пусни книга на свобода!”

29.04. „Червен, червен Великден!-боядисване на яйца

1 юни – Първоюнска дискотека за малки и пораснали деца

**РАДИОПРЕДАВАНИЯ**

18.02. „Апостола на българската свобода”

02.03. – „Свобода – свещена дума”

**УРОЦИ ПО КРАЕЗНАНИЕ**

05.28.10. – Уроци посветени на историята на родния край – проведени в музейната сбирка

10 кл. -253 деца от 1-4 кл. СУ”Хр.Ботев” и СУ”Н.Вапцаров”

**БИБЛИОТЕЧНИ МЕРОПРИЯТИЯ**

12.04. – Остави всичко друго и чети!

Клуб приятели на книгата – чете верижно Бевърли Клиъри!

17.05. 21.05. – Национална библиотечна седмица

Библиотеката ще ти помогне

Стани читател – намери ново интересно четиво – с участието

на курсистите от билиотечния курс към Бюрото по труда –

19 човека

03.06. „Вече можем да четем” –урок с учениците от 1 а, ,бь и 1 в клас

на СУ”Христо Ботев” – 65 човека

12.09. -03.10. – „Походът на книгите”

Грамотност и образование чрез четене „Насърчаване на

детския интерес към четенето –

предучилищните групи на ДГ.

17.09. В света на приказките –

с ученици от 2, 3 и 4 класове на ОУ „Атанас Манчев”

**КОНЦЕРТИ:**

21.05. - Участие на СИФ във онлайн концерт на БНР - Бургас

11.06. – 52 издание на „Славееви нощи”-една вечер – откриване и концерт на Виевската група

16.06. – Концерт продукция на ДМШ

12.07.-23.07. – Девета лятна танцова академия – 79 деца

23.07. – Концерт продукция „Приятели с танца”

12.08. – Роден под щастлива звезда – куклено представление и творческа работилница

**НА ЧИТАЛИЩНА СЦЕНА ГОСТУВАХА**

19.05. – Латона синема – пътуващо кино – 4 прожекции – 320 посетители

17.06. – Миш-маш – цирково представление – 300 посетители

16.06. – Латона синема – 5 прожекции – 420 посетители

21.06. – Предизборно мероприятие на ДПС –

22.06. – Попътен вятър – випуск 2021

05.07. – Обучение на СИК

**ВИТРИНИ И ФОТОИЗЛОЖБИ:**

04.01. -08.01. – 173 години от рождението на Христо Ботев

01.02.-08.02. – 143 години от Освобождението на Айтос

09.02.-22.02. – 148 години от гибелта на Апостола

„Васил Левски – живот и дело в литературата и изкуството

22.02.-05.03. – 3 март в литературата

143 години от Освобождението на България

05.04.-20.04. – 200 години от рождението на Г.С.Раковски

12.04.-10.05. – 145 години Априлско въстание

23.04.-29.04. – 155 години от рождението на Пенчо Славейков

10.05.-25.05. – 24 май –ден на славянската писменост и култура

25.05.01.06. – 1 юни – Ден на детето

25.05.-04.06. – Подвига на Христо Ботев

01.09.-23.09. – 136 години от Съединението и 113 г. от Независимостта на България

04.10.-23.10. – „Айтос преди и сега”

„Айтос през очите на децата”

01.11. – Будители народни

06.11.-27.11.- 140 години от рождението на Йордан Йовков

Друг аспект от нашата културно-просветна дейност е поддържането на музейната сбирка и художествения салон помещаващи се в Даскал Станевата къща. Музейната сбирка наброява около три хиляди експоната. В нея експонатите са подредени в три отдела – праисторически, археологически и етнографски. Художественият салон е създаден през 1984 година. Разполага с фонд от 187 картини и скулптури. Посещенията стават с предварителна заявка. По традиция за 6 февруари – Освобождението на Айтос и 26 октомври празника на Айтос се провеждат дни на отворените врати, когато ученици и граждани посещават организирано сбирките. Провеждат се уроци по краезнание с ученици от различни клубни форми на айтоските училища.

**МАТЕРИАЛНА БАЗА**

Сградата на читалището се нуждае от основен ремонт. Община Айтос има изготвен проект за пълна реконструкция на сградата. Отежнената икономическа обстановка и пандемията в страната отлагат реализирането му. За съжаление и Даскал Станевата къща се нуждае от спешен ремонт на покрива. След извършена проверка от РЗИ Бургас имаме предписание за вътрешни ремонтни дейности и смяна на дограмата на сградата на Читалището, срокът за които е до 20.12.2022 година.

За осъществяването на своята дейност през 2021 год. НЧ „Васил Левски 1869” разполагаше със субсидия в размер на **169 888,11 лв.** Към 01.01.2021 г.имахме остатък 5 175,34 лв.

**общо**  **175 063,45 лв**

Сумата е изразходвана както следва:

Разходи за заплати 90 478,95 лв.

Разходи за осигуровки 45 785,10 лв.

Разходи за ел. енергия 4 141,63 лв.

Разходи за външни услуги 5 053,06 лв.

Разходи за телефон и вода 782,95 лв.

Разходи за материали 4 084,72 лв.

Разходи за литература 1 227,63 лв.

Разходи за дърва и газьол 320,00 лв.

Разходи за такса смет 2 330,85 лв.

Остатък към 31.12. 2021 год 20 858,56 лв.

**Общо: 175 063,45 лв.**